היריבות בין ליברפול לבין מנצ'סטר סיטי

פרסומת על אוטובוס למשחק בין ליברפול לבין מנצ'סטר סיטי במסגרת גביע האלופות הבין-לאומי 2018]]
היריבות בין ליברפול לבין מנצ'סטר סיטי היא יריבות ספורטיבית בין מועדוני הכדורגל האנגליים, ליברפול ומנצ'סטר סיטי. היריבות החלה בשנות ה-2010, כאשר סיטי ניצחה את ליברפול וזכתה באליפות הפרמייר ליג לעונת 2013/14 בפער של שתי נקודות בלבד מליברפול, במחזור האחרון של העונה.<ref></ref> בגמר גביע הפוטבול ליג 2016 ניצחה סיטי את ליברפול בדו-קרב פנדלים. ליברפול ומנצ'סטר סיטי נפגשו בתחרות אירופית בפעם הראשונה ברבע גמר עונת 2017/18 בליגת האלופות, שם ניצחה ליברפול 5–1 בסיכום.<ref></ref><ref></ref> בעונת 2018/19, סיטי זכתה בתואר במחזור האחרון, כאשר 98 הנקודות שלה ו-97 של ליברפול הגיעו למקום השלישי והרביעי בהתאמה בפרמיירליג אי פעם.<ref></ref> בעונה שלאחר מכן, ליברפול זכתה בתואר עם 99 נקודות (הסכום השני בגובהו בפרמיירליג אי פעם אחרי ה-100 של מנצ'סטר סיטי ב-2017/18) וסיימה 18 נקודות מעל סגנית האלופה סיטי. בעונת 2021/22, סיטי שוב זכתה בתואר במחזור האחרון, כשעקפה ליברפול בנקודה בודדת פעם נוספת. מאז עונת 2017/18, ליברפול וסיטי הגיעו לשישה מתוך שמונה המקומות הראשונים בנקודות לעונה בפרמייר ליג מאז שעברה לפורמט של 38 משחקים ב-1995, וכדורגלנים ומאמנים מליברפול ומסיטי זכו בכל הפרסים האישיים בכדורגל האנגלי מאז 2018.<ref></ref>

== היריבות בין הערים ==
הערים ליברפול ומנצ'סטר ממוקמות בצפון-מערב אנגליה, 56 קילומטרים זו מזו. מאז המהפכה התעשייתית ישנו קיימת יריבות בין שתי הערים המבוססת על תחרות כלכלית ותעשייתית. עד המאה ה-18 הייתה מנצ'סטר העיר המאוכלסת יותר, והחזיקה בעמדה בעלת חשיבות ובולטות כנציגת הצפון. עד סוף המאה ה-18, ליברפול צמחה כנמל ימי מרכזי - קריטי לצמיחה והצלחתן של מפעלי הכותנה הצפוניים. במהלך המאה הבאה, ליברפול גדלה והחליפה את מנצ'סטר ולאורך סוף המאה ה-19 ותחילת המאה ה-20 תוארה לעיתים קרובות כעיר השנייה של האימפריה הבריטית.<ref name="BBCScousevsManc"></ref>

בניית תעלת הספינות של מנצ'סטר, שמומנה על ידי סוחרי מנצ'סטר, ספגה ביקורת בליברפול ועוררה טינה בין שתי הערים. המתח בין בני מעמד הפועלים בליברפול לבין הפועלים במנצ'סטר התגבר לאחר השלמת הבנייה ב-1894, שלושה חודשים בלבד לפני המפגש הראשון בין ליברפול לניוטון הית' (בעתיד מנצ'סטר יונייטד) במשחק פלייאוף, שלאחריו ירדה ניוטון הית' לליגה השנייה.<ref></ref>

שתי הערים היו חלק ממחוז לנקשייר עד מרץ 1974, עם כניסתו לתוקף של חוק השלטון המקומי 1972. מאז, ליברפול ומנצ'סטר הן מרכזם של המחוזות המטרופוליניים השכנים מרזיסייד ומנצ'סטר רבתי.

שתי הערים ממשיכות להיות יריבות אזוריות, המתמודדות על ההשפעה על האזורים הסובבים אותה. חשיבותן של הערים לכלכלת הממלכה המאוחדת באה לידי ביטוי עם אירוח משחקי חבר העמים הבריטי 2002 למנצ'סטר, בעוד ליברפול זכתה בתואר בירת התרבות של אירופה לשנת 2008.

== היריבות בין הקבוצות ==
מייקל בול מסיטי בועט בעיטה חופשית במשחק פרמייר ליג נגד ליברפול באצטדיון סיטי אוף מנצ'סטר, אפריל 2007|ימין]]
ליברפול ומנצ'סטר סיטי לא היו יריבות באופן מסורתי, כשליברפול הצליחה הרבה יותר מסיטי. עד רכישת סיטי על ידי קבוצת אבו דאבי יונייטד ב-2008, ליברפול זכתה בחמישה גביעי אירופה, שיא של שמונה עשרה אליפויות מקומיות, שבעה גביעי FA ושיא של שבעה גביעי פוטבול ליג. סיטי, לעומת זאת, לא זכתה בגביעי אירופה, וזכתה רק בשתי אליפויות, ארבעה גביעי FA ושני גביעי פוטבול ליג. עם זאת, בשנת 2008 אף אחת מהקבוצות לא הייתה דומיננטית בליגה המקומית, כאשר ליברפול לא זכתה באליפות הליגה הבכירה מאז 1990, וסיטי מאז 1968.

כאשר הקבוצות שיחקו זו מול זו במסגרת גביע האלופות הבין-לאומי 2014 בארצות הברית, היריבות קיבלה מימד ספורטיבי נוסף במדינה המארחת בשל הבעלות על שני המועדונים: השותפים של קבוצת סיטי פוטבול בבעלות על קבוצת ה-MLS ניו יורק סיטי, יאנקי גלובל אנטרפרייז, הם בעלי קבוצת ה-MLB ניו יורק יאנקיז, להם יריבות עם בוסטון רד סוקס - שבבעלות קבוצת פנוויי ספורטס, הבעלים של ליברפול.<ref></ref>

מנצ'סטר סיטי זכתה ברציפות באליפות הפרמייר ליג בעונות 2017/18 ו-2018/19 (אז ליברפול איתגרה את סיטי והפסידה לה את התואר בנקדה אחת בלבד). עונות אלו נחשבות לנקודת המפנה ביריבות בין שני המועדונים (אם כי היריבות החלה כבר בתחילת שנות ה-2010), כאשר שתיהן היו היריבות של מנצ'סטר יונייטד במשך עשרות שנים (הדרבי של מנצ'סטר והדרבי של צפון-מערב אנגליה). לפני כן, עונת 2013/14 הייתה האחרונה שבה מנצ'סטר סיטי וליברפול התמודדו זו מול זו בצמרת הטבלה על האליפות, כשסיטי זכתה בה בפעם הרביעית בתולדותיה.

מאז 2018, כל פרס שחקן העונה בפרמייר ליג, פרס כדורגלן השנה של FWA, פרס כדורגלן השנה של PFA ופרס הכדורגלן הצעיר של השנה בליגה האנגלית הוענקו לשחקנים מאחד משני המועדונים, וכל פרסי מאמן העונה בפרמייר ליג הוענקו לפפ גוארדיולה או ליורגן קלופ.<ref></ref>

== היריבות בין המאמנים ==
חלק גדול מהיריבות בין ליברפול למנצ'סטר סיטי שהתפתחה בסוף שנות ה-2010 הייתה של היריבות של המאמנים שלהן, יורגן קלופ ופפ גוארדיולה (בהתאמה).<ref></ref>

אף על פי שרוב הסיקור על היריבות בין השניים הייתה בתקופתם באנגליה, היא נוצרה במקור בבונדסליגה הגרמנית, כשגוארדיולה מאמן את באיירן מינכן וקלופ את בורוסיה דורטמונד - שני המועדונים הגרמניים המצליחים ביותר, שהמפגשים ביניהם אף מכונים הקלאסיקו הגרמני. השניים התמודדו זה מול זה שמונה פעמים תוך פחות משנתיים, כולל שלושה גמרים.<ref name="h2h"></ref> כל אחד מהם ניצח בארבעה מתוך שמונת המשחקים הללו, כשקלופ ודורטמונד זכו בשניים משלושת הגביעים עליהם התמודדו.<ref name="h2h" /> שני המאמנים עברו ישירות מגרמניה לאנגליה בתום החוזים שלהם: קלופ הצטרף לליברפול ב-8 באוקטובר 2015, <ref></ref> בעוד שגוארדיולה חתם בסיטי ב-1 בפברואר 2016.<ref></ref>

בסוף עונת 2018/19, גוארדיולה תיאר את מערכת היחסים שלו עם קלופ כ"יריבות יפה"<ref></ref> וכינה את ליברפול של קלופ "היריבה הכי חזקה שהתמודדתי איתה בקריירה שלי כמאמן".<ref></ref> בספטמבר 2019, קלופ בירך את גווארדיולה על היותו "היריב הכי גדול שלו אי פעם", לאחר ששניהם היו מועמדים לפרס מאמן השנה בעולם של פיפ"א ב-2019, בו זכה קלופ.<ref></ref><ref></ref>

== תארים ==
היסטורית, ליברפול זכתה ביותר תארים ממנצ'סטר סיטי, כאשר האחרונה נחלה הצלחה משמעותית רק בשנות ה-2010, לאחר רכישתה על ידי קבוצת אבו דאבי יונייטד. לליברפול 14 תארים אירופיים מול אחד בלבד של מנצ'סטר סיטי, אבל סיטי הצליחה יותר במסגרות המקומיות בעידן המודרני, וזכתה בשש אליפויות ליגה מאז 2011, בעוד ליברפול סיימה את הבצורת בת 30 השנים שלה בזכייה בפרמייר ליג בעונת 2019/20.

הטבלה נכונה ל-30 ביולי 2022.

:

{| class="wikitable" style="text-align:center"
!קבוצה
! width="100" |ליגה
! width="100" |גביע ה-FA
! width="100" |גביע הפוטבול ליג
! width="100" |מגן הקהילה
! width="100" |הסופר קאפ של הפוטבול ליג
! width="100" |גביע אירופה/ליגת האלופות
! width="100" |גביע אירופה למחזיקות גביע
! width="100" |גביע אופ"א/הליגה האירופית
! width="100" |הסופר קאפ האירופי
! width="100" |הגביע הבין-יבשתי
! width="100" |גביע העולם למועדונים
! width="100" |סה"כ
|-
! מנצ'סטר סיטי<ref></ref>
| 8
| 6
| 8
| 6
| 0
| 0
| 1
| 0
| 0
| 0
| 0
| 29
|-
! ליברפול
| 19
| 8
| 9
| 16
| 1
| 6
| 0
| 3
| 4
| 0
| 1
| 67
|-
!סה"כ
| 27
| 14
| 17
| 22
| 1
| 6
| 1
| 3
| 4
| 0
| 1
| 96
|}

== ראש בראש ==
הטבלה והגרף נכונים ל-17 באוקטובר 2022.
{| class="wikitable sortable" style="width:45%; text-align:center"
! style="width: 25%;" |מסגרת
! style="color:white; background-color:#88CCFF;" width="25%" |ניצחון לסיטי
! style="width: 25%;" |ת'
! style="color:white; background-color:red;" width="25%" |ניצחון לליברפול
|-
|פרמייר ליג
| 11
| 19
|22
|-
| הליגה הראשונה
| 34
| 25
| 59
|-
|הליגה השנייה
| 0
| 1
| 1
|-
| גביע ה-FA
| 2
| 2
| 4
|-
|גביע ה-EFL
| 1
| 3
| 3
|-
|ליגת האלופות
| 0
| 0
| 2
|-
|מגן הקהילה
| 0
| 1
| 1
|-
!סה"כ
! 48
! 51
!92
|}

== שחקנים ששיחקו בשתי הקבוצות ==
* מאט באזבי
* פיטר בירדסלי
* סטיב מקמנמן
* דייוויד ג'יימס
* רובי פאולר
* דיטמר האמאן
* ניקולא אנלקה
* סקוט קרסון
* אלברט ריירה
* קרייג בלאמי
* דניאל סטארידג'
* קולו טורה
* ג'יימס מילנר
* מריו באלוטלי
* לוריס קאריוס
* ראהים סטרלינג

== ראו גם ==
* ליברפול
* מנצ'סטר סיטי
* היריבות בין ליברפול לבין מנצ'סטר יונייטד

== קישורים חיצוניים ==
* [https://www.11v11.com/teams/manchester-city/tab/opposingTeams/opposition/Liverpool/ 11vs11] - תוצאות מלאות
* [https://www.worldfootball.net/teams/manchester-city/liverpool-fc/11/ Worlf Football] - תוצאות מלאות
* [http://lfcstats.co.uk/mancityhead.html LFC Stats] - תוצאות מלאות

== הערות שוליים ==

קטגוריה:משחקי דרבי באנגליה
קטגוריה:מנצ'סטר סיטי
קטגוריה:ליברפול (כדורגל)
קטגוריה:אנגליה: כדורגל
קטגוריה:יריבות בין קבוצות כדורגל